ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖4

เรื่อง การจัดทำข้อเสนอแผนงานโครงการตามร่างกรอบแผนพัฒนาภาค พ.ศ. 2566 - 2570 เฉพาะแผนงาน  
 โครงการที่จะดำเนินการในปีงบประมาณ พ.ศ. 2566 ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกระทรวงมหาดไทย ด่วนที่สุด ที่ มท 0212.1/ว 4756 จำนวน 1 ชุด

ลงวันที่ 19 สิงหาคม 2564

2. แนวทางการจัดทำแผนงานโครงการภายใต้แผนพัฒนาภาคฯ จำนวน ๑ ชุด

3. ร่างกรอบแผนพัฒนาภาค พ.ศ. 2566 - 2570 จำนวน ๑ ชุด

4. แบบสรุปข้อเสนอแผนงานโครงการภายใต้แผนพัฒนาภาค จำนวน ๑ ชุด

5. แบบฟอร์มข้อเสนอโครงการแบบย่อ จำนวน ๑ ชุด

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า สำนักงานสภาพัฒนาการเศรษฐกิจและสังคมแห่งชาติ ในฐานะฝ่ายเลขานุการคณะกรรมการบูรณาการนโยบายพัฒนาภาค (ก.บ.ภ.) ให้กระทรวงมหาดไทยประสานหน่วยงานในสังกัดจัดทำข้อเสนอแผนงานโครงการที่สนับสนุน  
การขับเคลื่อนแนวทางการพัฒนาตามร่างกรอบแผนพัฒนาภาค พ.ศ. 2566 - 2570 เฉพาะแผนงานโครงการที่จะดำเนินการในปีงบประมาณ พ.ศ. 2566 (ทุกแหล่งงบประมาณ) ซึ่งกระทรวงมหาดไทยได้กำหนดให้  
กรมส่งเสริมการปกครองท้องถิ่นรวบรวมแผนงานโครงการขององค์กรปกครองส่วนท้องถิ่นที่สอดคล้องกับร่างกรอบแผนพัฒนาภาค พ.ศ. 2566 - 2570 ส่งให้กระทรวงมหาดไทยภายในวันที่ 16 กันยายน 2564

กรมส่งเสริมการปกครองท้องถิ่นพิจารณาแล้ว เพื่อให้การจัดทำข้อเสนอแผนงานโครงการ  
ที่สนับสนุนการขับเคลื่อนแนวทางการพัฒนาตามร่างกรอบแผนพัฒนาภาค พ.ศ. 2566 - 2570   
เฉพาะแผนงานโครงการที่จะดำเนินการในปีงบประมาณ พ.ศ. 2566 ขององค์กรปกครองส่วนท้องถิ่น  
เป็นไปด้วยความเรียบร้อย และสอดคล้องกับแนวทางที่สำนักงานสภาพัฒนาการเศรษฐกิจและสังคมแห่งชาติกำหนด ขอให้จังหวัดดำเนินการ ดังนี้

๑. แจ้งองค์กรปกครองส่วนท้องถิ่นให้บันทึกข้อมูลแผนงานโครงการที่สนับสนุนการขับเคลื่อน  
แนวทางการพัฒนาตามร่างกรอบแผนพัฒนาภาค พ.ศ. 2566 - 2570 เฉพาะแผนงานโครงการ  
ที่จะดำเนินการในปีงบประมาณ พ.ศ. 2566 ที่ต้องการเสนอลงในแบบฟอร์มออนไลน์ตาม QR Code   
ท้ายหนังสือฉบับนี้ พร้อมกับจัดทำแบบฟอร์มข้อเสนอโครงการแบบย่อ ในรูปแบบไฟล์ ส่งให้กรมส่งเสริม  
การปกครองท้องถิ่นทางไปรษณีย์อิเล็กทรอนิกส์ dss.balance@gmail.com ให้แล้วเสร็จภายในวันที่   
10 กันยายน 2564

2. ให้องค์กรปกครองส่วนท้องถิ่นดำเนินการจัดทำข้อมูลที่ได้บันทึกลงในแบบฟอร์มออนไลน์ ตามข้อ ๑ ลงในตาราง “แบบสรุปข้อเสนอแผนงานโครงการภายใต้แผนพัฒนาภาค” พร้อมกับจัดทำแบบฟอร์มข้อเสนอโครงการแบบย่อ ในรูปแบบเอกสารส่งให้จังหวัดรวบรวมส่งกรมส่งเสริมการปกครองท้องถิ่น

/๓. ให้จังหวัด...

- ๒ -

๓. ให้จังหวัดตรวจสอบกลั่นกรองข้อเสนอแผนงานโครงการตามร่างกรอบแผนพัฒนาภาค พ.ศ. 2566 - 2570 เฉพาะแผนงานโครงการที่จะดำเนินการในปีงบประมาณ พ.ศ. 2566 ให้เป็นไปตามแนวทางที่สำนักงานสภาพัฒนาการเศรษฐกิจและสังคมแห่งชาติกำหนด และสรุปเป็นภาพรวมของจังหวัด  
ส่งให้กรมส่งเสริมการปกครองท้องถิ่น ภายในวันที่ 17 กันยายน 2564 จำนวน 1 ชุด เพื่อรวบรวมรายงานกระทรวงมหาดไทยตามกำหนดต่อไป

ในการนี้ ขอให้จังหวัดมอบหมายเจ้าหน้าที่สำนักงานส่งเสริมการปกครองท้องถิ่นจังหวัด   
เข้าร่วมกลุ่มทางแอปพลิเคชันไลน์ “แผนพัฒนาภาค สถ.” เพื่อเป็นช่องทางในการติดต่อประสานงาน  
เรื่องการจัดทำข้อเสนอแผนงานโครงการตามร่างกรอบแผนพัฒนาภาค พ.ศ. 2566 - 2570 ระหว่าง  
กรมส่งเสริมการปกครองท้องถิ่นและจังหวัดอย่างใกล้ชิดต่อไป ทั้งนี้ รายละเอียดสิ่งที่ส่งมาด้วยสามารถ  
ดาวน์โหลดได้จาก QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒

โทรสาร ๐ ๒๒๔๑ ๖๙๕๖



แบบฟอร์มออนไลน์ สิ่งที่ส่งมาด้วย

รอง อสถ. ............................................

ผอ.กพส. ............................................

ผอ.กง.กจ. ............................................

นวผ.ชก. ............................................

นวผ.ชก. ............................................

พวผ. ............................................

(https://bit.ly/2X1PR9g) (https://bit.ly/34VDazD)